Suchinthana/ta-wikipedia huggingface dataset:
பெர்னார்டோ அரேவலோ

சீசர் பெர்னார்டோ அரேவலோ (César Bernardo Arévalo de León) ( [ beɾˈnaɾ.ðo) aˈɾe.βa.lo ] ; பிறப்பு 7 அக்டோபர் 1958)  குவாத்தமாலாவின் 52-ஆவது அதிபராகப் பணியாற்றும் ஒரு குவாத்தமாலா அரச தந்திரி, சமூகவியலாளர், எழுத்தாளர் மற்றும் அரசியல்வாதி ஆவார். செமில்லா கட்சியின் உறுப்பினர் மற்றும் இணை நிறுவநரும் ஆவார். அவர் முன்பு 2020 முதல் 2024 வரை குவாத்தமாலா காங்கிரசில் துணைவராகவும், 1995 முதல் 1996 வரை இசுபெயினுக்கான தூதராகவும், 1994 முதல் 1995 வரை வெளியுறவுத்துறை துணை அமைச்சராகவும் பணியாற்றினார்.

அரேவலோ முன்னாள் அதிபர் ஜுவான் ஜோஸ் அரேவலோவின் மகன் ஆவார். அரேவலோ 20 ஆகஸ்ட் 2023 அன்று 2023 அதிபர் தேர்தலின் இரண்டாவது சுற்றில் முன்னாள் முதல் பெண்மணி சாண்ட்ரா டோரசைத் தோற்கடித்தார்  இவரது தேர்தல் வெற்றி இவரை குடியரசுத்தலைவராகத் தேர்ந்தெடுக்கப்பட்ட முதல் முன்னாள் குவாத்தமாலா குடியரசுத்தலைவரின் மகனாகவும், குவாத்தமாலா பிரதேசத்தில் பிறக்காத இரண்டாவது குடியரசுத் தலைவராகவும், 21 ஆம் நூற்றாண்டில் குவாத்தமாலாவின் இரண்டாவது அதிக வாக்குகள் பெற்ற வேட்பாளராகவும் ஆக்கியது. இவர் முன்னாள் குடியரசுத் தலைவர் ஜிம்மி மோரேல்ஸை மட்டுமே மிஞ்சினார் ( 2016–2020).

தொடக்க கால வாழ்க்கை மற்றும் கல்வி 
1945 மற்றும் 1951 க்கு இடையில் குவாத்தமாலாவின் முன்னாள் அதிபரான ஜுவான் ஜோஸ் அரேவலோ மற்றும் அவரது இரண்டாவது மனைவி மார்கரிட்டா டி லியோன் ஆகியோரின் மகனாக 1958 ஆம் ஆண்டு அக்டோபர் 7 ஆம் நாள் உருகுவேயின் மொண்டேவீடியோவில் பிறந்தார். அரேவலோ பிறந்த நேரத்தில், அவரது தந்தை 1954 குவாத்தமாலா ஆட்சிக் கவிழ்ப்பைத் தொடர்ந்து தென் அமெரிக்காவில் அரசியல் நாடுகடத்தலில் வாழ்ந்து வந்தார்.

அரேவலோவின் குடும்பம் இவரை இரண்டு வயதுக்கும் குறைவான வயதில் உருகுவேயில் விட்டுச் சென்றது, மேலும் இவர் தனது குழந்தைப் பருவத்தின் சில பகுதிகளை வெனிசுலா, மெக்சிகோ மற்றும் சிலி ஆகிய நாடுகளில் கழித்தார். குவாத்தமாலா நகரில் உள்ள ஒரு தனியார் கத்தோலிக்கப் பள்ளியான லிசியோ குவாத்தமாலாவில் படிப்பதற்காக 15 வயதில் முதல் முறையாக குவாத்தமாலா சென்றார்.

இவரது தந்தை இஸ்ரேலுக்கான குவாத்தமாலாவின் தூதராக பணியாற்றியபோது, அரேவலோ இஸ்ரேலில் உள்ள எருசலேம் எபிரேயப் பல்கலைக்கழகத்தில் சமூகவியலில் இளங்கலைப் பட்டம் பெற்றார். எபிரேய பல்கலைக்கழகத்தில், இவர் இலத்தீன் அமெரிக்காவில் கிறித்தவத்தின் வரலாற்றைப் படித்தார். பின்னர் நெதர்லாந்தில் உள்ள உட்ரெக்ட் பல்கலைக்கழகத்தில் தத்துவம் மற்றும் சமூக மானுடவியலில் முனைவர் பட்டம் பெற்றார்.

தனிப்பட்ட வாழ்க்கை 
அரேவலே்ா மூன்று முறை திருமணம் செய்து கொண்டார். 1983 இல், அவர் அர்ஜென்டினாவைச் சேர்ந்த  தெரசா லாபின் கன்மனை மணந்தார்; இவர்கள் 1992 ஆம் ஆண்டில் விவாகரத்து செய்தனர். அடுத்த ஆண்டு, அரேவலோ எவா ரிவரா ஃபிகரோவ் என்ற ஒரு சக இராஜதந்திரியை மணந்தார், இவர்களுக்கு இரண்டு மகள்கள் இருந்தனர். 2011 முதல், அரேவாலோ லுக்ரேசியா பெய்னாடோவை மணந்தார். இவர்களுக்கு மூன்று மகள்கள் மற்றும் மூன்று வளர்ப்பு குழந்தைகள் உள்ளனர்.

தாய்மொழியான ஸ்பானிஷ் மொழிக்கு கூடுதலாக, அரேவலோ ஆங்கிலம், எபிரேய, பிரஞ்சு மற்றும் போர்த்துகீசியம் பேசுகிறார்.

மேற்கோள்கள் 

வாழும் நபர்கள்
1958 பிறப்புகள்
குவாத்தமாலா அரசியல்வாதிகள்
தேசிய ஐதரசன் ஆற்றல் செயல் திட்டம்

தேசிய ஐதரசன் ஆற்றல் செயல் திட்டம் (National hydrogen energy road map) என்ற திட்டம் இந்தியாவில் தேசிய ஐதரசன் ஆற்றல் வாரியத்தால்  2003 ஆம் ஆண்டில் தொடங்கப்பட்டது. ஐதரசன் ஆற்றலின் பல்வேறு துறைகளில்  இதன் உற்பத்தி, சேமிப்பு, போக்குவரத்து  உள்ளிட்ட தொழில்நுட்ப இடைவெளிகளைக் குறைக்க 2006 ஆம் ஆண்டில் இத்திட்டம் அங்கீகரிக்கப்பட்டது. பங்கீடு , பயன்பாடுகள், பாதுகாப்பு, குறியீடுகள், தரநிலைகள் மற்றும் 2020 வரையிலான காலத்திற்கான திறன் மேம்பாடு ஆகியவை இத்திட்டத்தின் இலக்குகளாகும்.   இந்த திட்டம் புதிய மற்றும் புதுப்பிக்கத்தக்க எரிசக்தி அமைச்சகத்தின் வழிகாட்டுதலின் கீழ் செயல்படுகிறது.

பெட்ரோலியப் பொருட்களின் இறக்குமதியில் இந்தியா சார்ந்திருப்பதைக் குறைத்து, பல்வேறு, உள்நாட்டு, மற்றும் நிலையான புதிய மற்றும் புதுப்பிக்கத்தக்க எரிசக்தி ஆதாரங்களின் பயன்பாட்டை ஊக்குவிப்பதை இந்தத் திட்டம் நோக்கமாகக் கொண்டுள்ளது. தொலைதூர கிராமப்புறம் மற்றும் பிற மின்சாரம் பற்றாக்குறை பகுதிகளுக்கு மின்சாரம் வழங்குதல்; போக்குவரத்து மற்றும் மின் உற்பத்திக்கான எரிபொருளாக ஐதரசனை பயன்படுத்துவதை ஊக்குவித்தல்; ஆற்றல் உற்பத்தி மற்றும் நுகர்வு ஆகியவற்றிலிருந்து கார்பன் உமிழ்வைக் குறைத்தல்; மின்சார உற்பத்தியின் நம்பகத்தன்மை மற்றும் செயல்திறனை அதிகரித்தல்; 2020 ஆம் ஆண்டளவில் எரிபொருள் செல்களைப் பயன்படுத்தி 1000 மெகாவாட் மின்சாரம் மற்றும் 2020 ஆம் ஆண்டளவில் ஐதரசன்  அடிப்படையிலான உள் எரி இயந்திரங்கள் மற்றும் எரிபொருள் கலங்களில் இயங்கும் 1 மில்லியன் வாகனங்கள் தயாரித்தல்  ஆகியவை இத்திட்டத்தின் கூடுதல் இலக்குகளாகும்.

மேற்கோள்கள்

புற இணைப்புகள் 
 புதிய மற்றும் புதுப்பிக்கத்தக்க எரிசக்தி அமைச்சகத்தின் முகப்புப்பக்கம்
 ஐதரசன் பொருளாதாரத்திற்கான பன்னாட்டுக் கூட்டாண்மை

ஐதரசன்
இலித்தியம் பெர்மாங்கனேட்டு

இலித்தியம் பெர்மாங்கனேட்டு (Lithium permanganate) என்பது LiMnO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இலித்தியம் சல்பேட்டு மற்றும் பேரியம் பெர்மாங்கனேட்டு ஆகிய சேர்மங்கள் சேர்ந்து வினைபுரிந்தால் இலித்தியம் பெர்மாங்கனேட்டு உருவாகிறது. வினையில் உருவாகும் கரைசலில் இருந்து இலித்தியம் முந்நீரேற்றை (LiMnO4·3H2O) படிகமாக்க இயலும். 199 பாகை செல்சியசு வெப்பநிலையில் இலித்தியம் பெர்மாங்கனேட்டு கடுமையாக சிதைவடைகிறது.:

2 LiMnO4 → Li2O + 2MnO2 + ³/₂ O2↑

இருப்பினும், இலித்தியம் பெர்மாங்கனேட்டின் வெப்பச் சிதைவுப் பொருட்கள் மிகவும் சிக்கலானவை, Li2MnO3 மற்றும் LiMn2O4 போன்ற பொருட்கள் உருவாக்கப்படுகின்றன என்று பின்னர் ஆராய்ச்சி கண்டறிந்தது.

மேற்கோள்கள்

இலித்தியம் சேர்மங்கள்
பெர்மாங்கனேட்டுகள்
குலிசினி

குலிசினி (Culicini) என்பது குலிசினே என்ற துணைக் குடும்பத்தில் உள்ள கொசுக்களின் இனக்குழு ஆகும். குலிசினியில் நான்கு பேரினங்களின் கீழ் வகைப்படுத்தப்பட்ட 847 சிற்றினங்களை உள்ளடக்கியது. 27 துணைப்பேரினங்களைக் கொண்டுள்ள குலிசினியில் 819 சிற்றினங்களுடன் குயூலெக்சு மிகப்பெரிய பேரினமாகும்.

மேற்கோள்கள்

வெளி இணைப்புகள் 
 
 

கணுக்காலிகள்
கும்பளம், எர்ணாகுளம்

கும்பளம் (Kumbalam) என்பது இந்திய நாட்டின் கேரள மாநிலத்தில் உள்ள கொச்சியின் ஒரு பகுதி ஆகும். இப்பகுதியில் வேம்பநாடு ஏரி அடங்கும். இப்பகுதியானது வைட்டிலா சந்திப்பிலிருந்து சுமார் 9 கி.மீ (5.6 மைல்) தொலைவில் அமைந்துள்ளது.

இடம் 
கும்பலம் வடக்கே தேவாரம், வடமேற்கில் வில்லிங்க்டன் தீவு, மேற்கில் எடக்கொச்சி, தென்மேற்கில் கும்பலங்கி, தெற்கில் அரூர், கிழக்கில் பனங்காடு, வடகிழக்கில் நெட்டூர் ஆகிய பகுதிகளால் சூழப்பட்டுள்ளது.

மேற்கோள்கள்

வெளி இணைப்புகள் 

கொச்சி
சயனோமித்ரா

சயனோமித்ரா (Cyanomitra) என்பது ஆப்பிரிக்கத் தேன்சிட்டுப் பறவைகளின் பேரினமாகும். இதன் உறுப்பினர்கள் சில நேரங்களில் நெக்டரினியாவில் சேர்க்கப்படுகிறார்கள்.

தேன்சிட்டுக்கள் மிகவும் சிறிய பழைய உலக குருவி பறவை குழுவாகும். இவை பெரும்பாலும் தேனை உண்கின்றன. இருப்பினும் குறிப்பாகக் குஞ்சுகளாக இருக்கும் போது இவை பூச்சிகளையும் உணவாக எடுத்துக் கொள்ளும். இவை குறுகிய இறக்கைகளைப் பயன்படுத்தி வேகமாகவும் நேராகவும் பறக்கும் இயல்புடையன. பெரும்பாலான சிற்றினங்கள் ஒரு பாடும் பறவைகள் போல வட்டமிடுவதன் மூலம் பூக்களிலிருந்து தேனை எடுத்துக் கொள்ளலாம். ஆனால் பொதுவாக பெரும்பாலான நேரங்களில் உணவளிக்க அமர்ந்திருக்கும்.

வகைப்பாட்டியல் 
சயனோமித்ரா பேரினமானது 1853ஆம் ஆண்டு செருமனிய இயற்கை ஆர்வலர் லுட்விக் ரீசென்பாக் என்பவரால் அறிமுகப்படுத்தப்பட்டது. இந்த பெயர் பண்டையக் கிரேக்க குவானோசு அதாவது "அடர்-நீலம்" மற்றும் "தலை பட்டை" என்று பொருள்படும் மித்ராவுடன் இணைக்கப்பட்டு உருவாக்கப்பட்டது. இதன் மாதிரி இனம் ஜோர்ஜ் இராபர்ட் கிரே என்பவரால் 1855-இல் செர்தியா சயனோசெபலா சா என நியமிக்கப்பட்டது. இந்த உயிரலகு இப்போது பசுந்தலை தேன்சிட்டு பறவையின் துணையினமாகக் கருதப்படுகிறது (சயனோமித்ரா வெர்டிகலிசு சயனோசெபலா'').

சிற்றினங்கள் 
சயனோமித்ரா  பேரினத்தில் 7 சிற்றினங்கள் உள்ளன.

மேற்கோள்கள் 

 Barlow, Wacher and Disley, Birds of The Gambia

வெளி இணைப்புகள் 

 
 

சகாரா கீழமை ஆப்பிரிக்கப் பறவைகள்
பறவைப் பேரினங்கள்
சைர்டோடாக்டைலசு இருளாரம்

சைர்டோடாக்டைலசு இருளாரம் (Cyrtodactylus irulaorum) இருளர் மரப்பல்லி என்பது மரப்பல்லி பேரினத்தினைச் சார்ந்த சிறிய சிற்றினமாகும். இது தமிழ்நாட்டின் காஞ்சிபுரம் மற்றும் திருவள்ளூர் மாவட்டங்களில் மட்டுமே காணப்படும் அகணிய உயிரி ஆகும். இது சுமார் 5.1 செ.மீ. நீளம் வரை வளரக்கூடியது. இதன் மொத்த நீளம் 8.3 செமீ (3 இல்) ஆகும். இது ரெலிக்ட் மரப்பல்லியினைப் போலவே, வெளிர் பழுப்பு நிறத்தில் காணப்படும். இதன் நிறம் அடர் பழுப்பு நிறமாக மாறலாம்.

சொற்பிறப்பியல் 
"தென்னிந்தியாவின் பாம்பு மக்கள்" என்று அழைக்கப்படும் தமிழ்நாட்டின் இருளர் மக்களின் பெயர் இப்பல்லிக்கு இடப்பட்டது.

மேற்கோள்கள் 

இந்திய அகணிய உயிரிகள்
ஊர்வன
திரையோபாலனோப்சு பெக்காரி

திரையோபாலனோப்சு பெக்காரி (Dryobalanops beccarii) அல்லது கபூர் கெலாடன் Kapur (Keladan) திதெடெரோகார்பேசியே குடும்பத்தில் உள்ள ஒரு வகை தாவரமாகும். ஒடோர்டோ பெக்காரி, 1843-1920, இத்தாலிய ஆய்வாளர் மற்றும் தாவரவியலாளரின் நினைவாக இந்த இனம் பெயரிடப்பட்டது. இது மலேசியத்தீவகத்திலும்   போர்னியோவிலும் காணப்படுகிறது. இது 65 மீ உயரம் வரையிலான ஒரு பெரிய மரமாகும், இது மணற்கல்,  மாக்கல் இரண்டிலும் ஆழமற்ற கசிவு மண்ணில் கலப்பு தித்ர்டெரோகார்ப் காடுகளில் காணப்படுகிறது.   இது கபூர் என்ற வணிகப் பெயர்களில் விற்கப்படும் கனமான  மரமாகும். இது குறைந்தது நான்கு பாதுகாக்கப்பட்ட பகுதிகளிலிருந்து  பாகோ, குனுங் முலு, குரோக்கர் ரேஞ்ச்  உலு தெம்புராங் தேசிய பூங்காக்களில் பதிவு செய்யப்பட்டுள்ளது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அருகிய தாவரங்கள்
அடூர் (கருநாடகம்)

அடூர் (Addur) என்பது இந்தியாவின் தென் மாநிலமான கருநாடகாவில் உள்ள ஒரு கிராமம் ஆகும். இது தெற்கு கன்னட மாவட்டத்தில் மங்களூர் வட்டத்தில் அமைந்துள்ளது.

மக்கள்தொகை 
2001ஆம் ஆண்டு மக்கள் தொகைக் கணக்கெடுப்பின்படி, அடூரில் 2565 ஆண்கள் 2567 பெண்கள் என மொத்தம் 5,132 பேர் வசித்தனர்.

மேலும் பார்க்கவும் 

 தெற்கு கன்னட மாவட்டம்
 கர்நாடகாவின் மாவட்டங்கள்
 மங்களூர்

மேற்கோள்கள்

வெளி இணைப்புகள் 
 http://Dakshina Kannada.nic.in/

Coordinates on Wikidata
மங்களூர்
ஜோதி கண்டேல்வால்

ஜோதி கண்டேவால் (Jyoti Khandelwal) என்பவர் ஒரு இந்திய அரசியல்வாதி ஆவார். இவர் ஜெய்ப்பூர் மாநகராட்சியின் தலைவராக 2009-ஆம் ஆண்டில் பதவி வகித்தவர் ஆவார். ஜோதி அக்டோபர் 2023-இல் பாரதிய ஜனதா கட்சியில் இணைந்தார்.

ஜோதி கண்டேவால் தனது பதவிக் காலத்தில் அவர் பல சர்ச்சைகளை எதிர்கொண்டார்.  அடிக்கடி எதிர்க்கட்சி உறுப்பினர்களுடன் சண்டையிட்டார்.   அவர் மாநகராட்சியின் தலைவராக இருந்தபோது, காங்கிரஸ் தலைமையிலான மாநில அரசு "ஊழல்வாதிகளுக்கு" அடைக்கலம் கொடுத்ததாக விமர்சித்தார். 

2019 ஆம் ஆண்டில்,  48 ஆண்டுகளில் ஜெய்ப்பூரில் லோக்சபா தேர்தலில் போட்டியிட்ட முதல் பெண் வேட்பாளராக கண்டேல்வால் ஆனார்.  அவரது கூற்றுப்படி, அவர் ஜெய்ப்பூரில் உள்ள சமூக, கலாச்சார மற்றும் மத நிகழ்வுகளில் பெண்களுடன் இணைந்து தீவிரமாக ஈடுபடுவதால், பிரபலமான பெண்களின் ஆதரவைப் பெற்றிருக்கிறார்.

மேற்கோள்கள் 

1974 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
பாரதிய ஜனதா கட்சி அரசியல்வாதிகள்
சுதந்திரபுரம்

சுதந்திரபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 35 கிலோமீட்டர் தூரத்தில் அமைந்துள்ளது.

பாடசாலைகள் 
மு/சுதந்திரபுரம் அரச தமிழ் கலவன் பாடசாலை

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கோம்பாவில்

கோம்பாவில் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 45 கிலோமீட்டர் தூரத்தில் அமைந்துள்ளது.

பாடசாலைகள் 
கோம்பாவில் விக்னேஸ்வரா வித்தியாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
சைர்டோடாக்டைலசு ஆரோன்பாயேரி

சைர்டோடாக்டைலசு ஆரோன்பாயேரி (Cyrtodactylus aaronbaueri) என்பது இந்தியாவிலேயே உள்ள மரப்பல்லி சிற்றினமாகும். இது நடுத்தர அளவிலான மரப்பல்லி ஆகும். இந்தியாவின் மிசோரம் மாநிலத்தின் ஐஸ்வால் மாவட்டத்தில் உள்ள ஐஸ்வால் நகரத்திலிருந்து பெறப்பட்ட மாதிரியின் அடிப்படையில் இது விளக்கப்பட்டுள்ளது. ஆரோன்பாவெரி  என்ற குறிப்பிட்ட சிற்றினப் பெயரானது மரப்பல்லி வகைப்பாட்டியலில் இணையற்ற பங்களிப்பினை வழங்கிய ஆரோன் பாயர் நினைவாக இடப்பட்டது.

மேற்கோள்கள் 

இந்திய அகணிய உயிரிகள்
ஊர்வன
கல்கா குகைக் கோயில்

கல்கா தேவி கோயில், கல்கா தேவி குகைக் கோயில், கல்கா தேவி மந்திர் என்று அழைக்கபடுவது பாக்கித்தானில் உள்ள ஒரு இந்துக் கோயில்களில் ஒன்றாகும். இது பாக்கித்தானின் சிந்து மாகாணத்தின் அரோரில், கல்கா மலையில் உள்ள ஒரு இயற்கையான குகைக்குள்  அமைந்துள்ளது.   இந்தக் கோயில் கல்கா தேவியின் ஆஸ்தானம் என்று அழைக்கப்படுகிறது. இது இந்துக்களாலும், இசுலாமியர்களாலும் பார்வையிடப்படுகிறது.  இந்தியாவில் இருந்து இந்துக்களும் இங்கு வருகை தருகின்றனர்.  இந்த கோயிலுக்கு வரும் பக்தர்களில் பெரும்பான்மையானவர்கள் இஸ்லாமியர்கள்.

முக்கியத்துவம் 
பாக்கித்தானில் உள்ள வரலாற்று சிறப்புமிக்க இந்து கோவில்களில் இதுவும் ஒன்றாகும்.  தொன்மத்தின் படி, கல்கா தேவி ஹிங்லாஜ் மாதா கோவிலுக்கு செல்லும் வழியில் இந்த இடத்திற்கு வந்தார். கோயிலின் பராமரிப்பாளரின் கூற்றுப்படி, கல்கா குகை கோவிலில் இருந்து ஹிங்லாஜ் மாதா கோயிலை இணைக்கும் இரண்டு சுரங்கங்கள் உள்ளன என்கிறார். 

இந்தக் கோயில் காளி தேவிக்காக அமைக்கபட்டுள்ளது. கல்கா என்ற சொல்லுக்கு ஷஷ்டி மொழியில் சக்தி என்று பொருள். ஒவ்வொரு மாதமும் முதல் திங்கட்கிழமை மாலையில் பக்தர்கள் கோயிலுக்கு வருகை தருகின்றனர்.

மேற்கோள்கள் 

பாக்கித்தானில் உள்ள இந்து கோயில்கள்
தேவரியோ நாகனென்சிசு

தேவேரியோ நாகனென்சிசு (Devario naganensis) என்பது வடகிழக்கு இந்தியாவின் மணிப்பூர் மற்றும் நாகாலாந்தில் உள்ள சிண்ட்வின் ஆற்றுப் படுகையில் மட்டும் காணப்படும் அகணிய உயிரி. இது நன்னீர் மீன் ஆகும். இது மியான்மர் வரை காணப்படுகிறது. தே. நாகனென்சிசு 6.3 செ.மீ. நீளம் வரை வளரக்கூடியது.

மேற்கோள்கள் 

இந்திய அகணிய உயிரிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
நீலகிரி கெளிறு

கெமிபாக்ரசு பங்டேட்டசு (Hemibagrus punctatus) அல்லது நீலகிரி கெளிறு என்பது பக்ரிடே குடும்பத்தில் உள்ள ஒரு மீன் சிற்றினம் ஆகும். இது முதன்முதலில் 1849-இல் ஜெர்டனால் விவரிக்கப்பட்டது. இது இந்தியாவின் மேற்குத் தொடர்ச்சி மலையில் கிழக்கு நோக்கி ஓடும் ஆறுகளில் மட்டுமே காணப்படும் அகணிய உயிரி. இவற்றில், காவேரி ஆற்றில் மட்டுமே இந்த சிற்றினம் காணப்படுகிறது. கிருஷ்ணா ஆற்றில் காணப்படுவது கெ. மைடெல்லி ஆக இருக்கலாம். இருப்பினும், மேற்கே பாயும் பாரதப்புழா ஆற்றில் காணப்படும் மீனும் இதில் தற்காலிகமாக ஒதுக்கப்பட்டுள்ளது. இந்த சிற்றினத்தின் கடைசி பதிவு 1998-இல் இருந்தது. மேலும் இதன் எண்ணிக்கையின் வீழ்ச்சி 100% சந்தித்திருக்கலாம். எனவே, பன்னாட்டு இயற்கைப் பாதுகாப்புச் சங்கம் இந்த சிற்றினத்தை மிக அருகிய இனமாக (ஒருவேளை அழிந்துவிட்டதாக) வகைப்படுத்துகிறது. அதிகப்படியான வண்டல் மண், அதிகப்படியான மீன்பிடித்தல் மற்றும் அணை கட்டுதல் ஆகியவற்றால் வாழ்விட சீரழிவால் இது அச்சுறுத்தப்படுகிறது. இருப்பினும், 2011 மற்றும் 2012க்கு இடையில் மீனவர்களால் பிடிபட்ட பல மாதிரிகள் இந்த சிற்றினத்தைச் சேர்ந்தவையாக உள்ளூர் மீனவர்களின் சாட்சியங்களின் அடிப்படையில், இந்த சிற்றினத்தின் மிதமான எண்ணிக்கையில் இருக்கலாம்.

இந்த சிற்றினத்தின் கீழ் வாழ்க்கை அட்டவணையில் எவ்வித துணையினங்கள் எதுவும் பட்டியலிடப்படவில்லை.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
மேற்குத் தொடர்ச்சி மலையின் அக இட விலங்குகள்
மலபார் டேனியோ

மலபார் டேனியோ (தேவேரியோ மலபாரிக்கசு) என்பது மின்னோ குடும்பத்தைச் சேர்ந்த (சைப்ரினிடே) வெப்பமண்டல பகுதிகளில் காணப்படும் மீன் சிற்றினம் ஆகும். இலங்கை மற்றும் இந்தியாவின் மேற்குக் கடற்கரைப் பகுதியில் உள்ள நிலப் பகுதியில் தோன்றிய இந்த மீன், மீன் வர்த்தகம் மூலம் உலகம் முழுவதும் காணப்படுகிறது. இது அதிகபட்சமாக  நீளம் வரை வளரும் ஆனால் வீட்டுக் காட்சியகத்தில்  அரிதாக  விட அதிகமாக வளருகிறது.

வாழிடமும் உணவும் 
மலபார் டேனியோ வெப்பமண்டல காலநிலையில் மலை நீரோடைகள் முதல் சிறிய குளங்கள் வரை பல்வேறு வகையான நீரில் காணப்படுகிறது. ஆனால் இது ஓடும் நீரையே விரும்புகிறது. இது ஒரு சுறுசுறுப்பான, கூட்டமாகக் காணப்படும் மீன். இது குழுக்களாக இருக்க விரும்புகிறது. இதன் உணவில் பூச்சிகள் மற்றும் தாவர பொருட்கள் உள்ளன.

இனப்பெருக்கம் 
மலபார் டேனியோக்கள் கருமுட்டை இட்டு இனப்பெருக்கம் செய்யக் கூடியவை. மேலும் பலத்த மழைக்குப் பிறகு ஆழமற்ற நீரில் அடியில் வளரும் தாவரங்களில் முட்டையிடும். முதிர்ச்சியடைந்த மீன் ஒன்று 200 வெளிர்-ஆரஞ்சு, ஒட்டும் முட்டைகளை இடும். இவை ஒன்று முதல் இரண்டு நாட்களில் பொரிக்கும். ஐந்து நாட்களுக்குப் பிறகு குஞ்சுகள் சுதந்திரமாக நீந்தும். முட்டைகளை உண்பதைத் தடுக்க இதன் பெற்றோர்கள் முட்டையிருக்கும் பகுதியிலிருந்து அகற்றப்பட வேண்டும்.

வகைப்பாட்டியல் 
இந்த சிற்றினம் முன்பு தேவேரியோ ஏக்விபினாடசு-ன் ஒத்த இனமாகத் தவறாகக் கருதப்பட்டது.

மேற்கோள்கள்

வெளி இணைப்புகள் 

 தேவரியோ மலபாரிக்கசு

மீன்கள்
கல்டெர்

கல்டெர் (Culter) என்பது சைப்ரினிட் குடும்ப மீன் பேரினமாகும். இது கிழக்கு ஆசியாவின் நன்னீர் நிலைகளில் ( சைபீரியா முதல் வியட்நாம் வரை) காணப்படும் நான்கு சிற்றினங்களைக் கொண்டுள்ளது. கல்டெர் எனும் பேரினப் பெயர் இலத்தீன் வார்த்தையான கல்டெர் என்பதிலிருந்து உருவானது. இதன் பொருள் "கத்தி" என்பதாகும். கல்டெர் பேரின மீன்கள் சானோடிச்திசு மீன்களுடன் நெருங்கிய தொடர்புடையது. சில சிற்றினங்கள் இந்த வகைகளுக்கு இடையில் நகர்த்தப்பட்டுள்ளன.

சிற்றினங்கள் 

 கல்டெர் அல்பர்னசு பசிலெவ்ஸ்கி, 1855
 கல்டெர் பிளவிபின்னிசு டிரண்ட், 1883
 கல்டெர் ஆக்சிசெபலோயிட்சு க்ரேயன்பெர்க் & பாப்பன்ஹெய்ம், 1908
 கல்டெர் ரிகர்விசெப்சு (ஜே. ரிச்சர்ட்சன், 1846)

மேற்கோள்கள் 

 Froese, Rainer and Pauly, Daniel, eds. (2011). Species of Culter in FishBase. August 2011 version.
 Valid species list of genus Culter on FishBase.

மீன் பேரினங்கள்
பிளாட்டினம்(II) அயோடைடு

பிளாட்டினம்(II) அயோடைடு (Platinum(II) iodide) என்பது PtI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் அயோடினும் சேர்ந்து இந்த இருமச் சேர்மம் உருவாகிறது.

தயாரிப்பு
பொட்டாசியம் அயோடைடுடன் பிளாட்டினம்(II) குளோரைடை சேர்த்து சூடாக்குவதன் மூலம் பிளாட்டினம்(II) அயோடைடு உற்பத்தி செய்யப்படுகிறது: 
PtCl2 + 2KI → PtI2 + 2KCl

வேதிப் பண்புகள்
பிளாட்டினம்(II) அயோடைடு சூடுபடுத்தப்பட்டால் பிளாட்டினம் மற்றும் அயோடினாக சிதைவடைகிறது.:
Ptl2 → Pt + I2

இயற்பியல் பண்புகள்
பிளாட்டினம்(II) அயோடைடு பல மாற்றங்களுக்கு உட்பட்டு கருப்பு படிகங்களாக உருவாகிறது. நீர், எத்தனால், அசிட்டோன் அல்லது ஈதரில் கரையாது. ஆனால் எத்திலமீன் மற்றும் ஐதரசன் அயோடைடில் கரையும்.

மேற்கோள்கள்

பிளாட்டினம் சேர்மங்கள்
அயோடைடுகள்
டாக்டர். பி.ஆர். அம்பேத்கர் (திரைப்படம்)

டாக்டர். பி.ஆர். அம்பேத்கர் (Dr. B. R. Ambedkar) என்ற கன்னட திரைப்படம், நடந்த நிகழ்வுகளை அடிப்படையாகக் கொண்டு எடுக்கப்பட்டது. இத்திரைப்படம் இந்தியாவில் 2005 ஆம் ஆண்டு வெளியிடப்பட்டது. பி.ஆர் . என்று சுருக்கமாக அழைக்கப்படும் அம்பேத்கார், இந்திய சமூக சீர்திருத்தவாதியும், சட்டத்திறனாளியும், கல்வியியலாளரும், அரசியல்வாதியும் ஆவார்.  அவர் பிறந்தது முதல் இறப்பு வரையிலான காலகட்டத்தை இத்திரைப்படம் உள்ளடக்கியுள்ளது. நடிகை தாரா அம்பேத்கரின் முதல் மனைவியாகவும், ரமாபாய் அம்பேத்கராகவும், நடிகை பவ்யா அவரது இரண்டாவது மனைவியான சவிதா அம்பேத்கராகவும் நடிக்கின்றனர். இப்படத்தை ஷரன் குமார் கப்பர் இயக்குகிறார்.

நடிகர்கள் 

 டாக்டர் பாபாசாகேப் அம்பேத்கராக விஷ்ணுகாந்த் பிஜே
 சவிதா அம்பேத்கராக பவ்யா
 ராமாபாயாக தாரா
 சி. அஸ்வத்
 தத்தாத்ரேயா
 பத்மா வசந்தி
 ராஜேஸ்வரி
 எம்.என்.சுவாமி
 அம்மானாபுர
 பல்லக்கி ராதாகிருஷ்ணா
 டாக்டர் புருஷோத்தம்
 குருராஜ் ஹோசகோட்
 பிராதார்
 சிவகுமார் ஆராத்யா
 ராஜசேகர்
 மாஸ்டர் மனு
 மாஸ்டர் சந்தீப்
 மாஸ்டர் பரத்
 மாஸ்டர் ராம்பிரசாத்
 மாஸ்டர் குருபிரசாத்

விருதுகள் 

 கர்நாடக மாநில திரைப்பட விருதுகள் 2005–06 
 சிறந்த ஆண் பின்னணிக் குரல் கலைஞர் - ரவீந்திரநாத்
  நடுவர் மன்றத்தின் சிறப்பு விருது

பாடல்கள் 
அனைத்து பாடல்களையும் அபிமான் இசையமைத்துள்ளார் மற்றும் சித்தலிங்கய்யா, கோதுரி மற்றும் விஷ்ணுகாந்த் எழுதியுள்ளனர்.

மேலும் பார்க்கவும் 

 டாக்டர் பாபாசாகேப் அம்பேத்கர்
 ரமாபாய்
 ரமாபாய் பீம்ராவ் அம்பேத்கர்

மேற்கோள்கள் 

2005 திரைப்படங்கள்
பி. ஆர். அம்பேத்கர் குறித்த திரைப்படங்கள்
சமாரியம்(III) மாலிப்டேட்டு

சமாரியம்(III) மாலிப்டேட்டு (Samarium(III) molybdate) என்பது Sm2(MoO4)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சமாரியம், மாலிப்டினம், ஆக்சிசன் ஆகிய மூன்று தனிமங்கள் சேர்ந்து சமாரியம்(III) மாலிப்டேட்டு உருவாகிறது.

தயாரிப்பு
சமாரியம்(III) நைட்ரேட்டு மற்றும் சோடியம் மாலிப்டேட்டு  சேர்மங்களை 5.5~6.0 காரகாடித்தன்மைச் சுட்டெண் (pH) வரம்பில் வினைபுரியச் செய்வதன் மூலம் சமாரியம்(III) மாலிப்டேட்டை தயாரிக்கலாம். இதன் ஒற்றைப் படிகத்தை 1085 பாகை செல்சியசு வெப்பநிலையில் சொக்ரால்சுகி படிக வளர்ச்சி முறையில் வளர்க்கலாம்.

சமாரியம் மற்றும் மாலிப்டினம்(VI) ஆக்சைடை ஒன்றாகச் சேர்த்து வினைபுரியச் செய்வதன் மூலமும்  சமாரியம்(III) மாலிப்டேட்டை தயாரிக்கலாம்:

இயற்பியல் பண்புகள்
சமாரியம்(III) மாலிப்டேட்டு பல மாற்றங்களுக்கு உட்பட்டு ஊதா நிறப் படிகங்களாக உருவாகிறது. 193 பாகை செல்சியசு வெப்பநிலைக்கு கீழ் இது P ba2 என்ற இடக்குழுவில் a = 1.04393 நானோமீட்டர், b = 1.04794 நானோமீட்டர், c = 1.07734 நானோமீட்டர், Z = 4 என்ற அலகு செல் அளவுருக்க்களுடன் செஞ்சாய் சதுர படிகத் திட்டத்தை ஏற்கிறது. 193 பாகை செல்சியசு வெப்பநிலைக்கு மேற்பட்ட வெப்பநிலையில் இது ஒற்றைச் சாய்வு படிகத் திட்டத்தை ஏற்று படிகமாகிறது.
 
சமாரியம்(III) மாலிப்டேட்டு பெர்ரோமின் பண்புகளை வெளிப்படுத்துகிறது. இது Sm2(MoO4)3•2H2O என்ற வாய்பாட்டிலான ஒரு படிக நீரேற்றாகவும் உருவாகிறது. 

சமாரியம்(III) மாலிப்டேட்டை 500~650 °செல்சியசு வெப்பநிலையில் ஐதரசனுடன் சேர்த்து ஒடுக்க வினைக்கு உட்படுத்தினால் நான்கிணைய மாலிப்டினம் சேர்மமான Sm2Mo3O9 உருவாகும்.

மேற்கோள்கள்

சமாரியம் சேர்மங்கள்
மாலிப்டேட்டுகள்
பொமரியா கோனியோகலோன்

பொமரியா கோனியோகலோன் என்பது அல்ஸ்ட்ரோமெரியாசியே குடும்பத்தில் உள்ள ஒரு வகை பூக்கும் தாவரமாகும் . பெரு மற்றும் ஈக்வடார் நாட்டை உறைவிடமாகக் கொண்டுள்ள இத்தாவரம்,  அங்குள்ள பிச்சிஞ்சா மாகாணத்தில் மூன்று முறை மட்டுமே பதிவு செய்யப்பட்டுள்ளது. மலைக் காடுகளின் வாழ்விடத்திலிருந்து இதனை அறியலாம்.

மேற்கோள்கள்

மிக அருகிய இனங்கள்
தாவரவியல் பெயருடையக் கட்டுரைகள்
சிகர் மொராதாபாதி

{{Infobox person
| name               = சிகர் மொராதாபாதி
| image              = Jigar Moradabadi.jpg
| image_size         = 
| caption            = 
| native_name        = 
| birth_name         = அலி சிக்கந்தர்
| birth_date         = 
| birth_place        = மொராதாபாத், பிரித்தானிய இந்தியா (தற்போதைய உத்தரப் பிரதேசம், இந்தியா)
| death_date         = 
| death_place        = கோண்டா, உத்தரப் பிரதேசம், இந்தியா
| occupation         = கவிஞர்
| known_for          = பாரம்பரிய உருது பாடல்கள்கசல் (இசை)
| notable_works      = தெக்-இ-சிகர்சோலா-இ-துர் (1937)ஆதிசு-இ-குல் (1959)திவான்-இ-சிகர்| father             = சையது அலி நாசர்
| awards             = சாகித்திய அகாதமி விருது (1958)
}}

அலி சிக்கந்தர் (Ali Sikandar) (6 ஏப்ரல் 1890 - 9 செப்டம்பர் 1960), தனது புனைப்பெயரான சிகர் மொரதாபாதி ( Jigar Moradabadi )என்றும்  அறியப்படும் இவர் ஒரு இந்திய உருதுக் கவிஞரும் மற்றும் கசல் எழுத்தாளரும் ஆவார். இவர் 1958 இல் தனது “அதிசு-இ-குல்”'' கவிதைத் தொகுப்பிற்காக சாகித்ய அகாடமி விருதைப் பெற்றார். மேலும் அலிகார் முஸ்லிம் பல்கலைக்கழகத்தால் வழங்கப்பட்ட “கடிதங்களின் முனைவர்” என்ற கௌரவ விருது பெற்ற ( முகமது இக்பாலுக்குப் பிறகு) இரண்டாவது கவிஞரும் ஆவார்.

சுயசரிதை 
இவர் மொராதாபாத்தில் அரபு, பாரசீகம் மற்றும் உருது மொழிகளில் கல்வியைப் பெற்றார். பின்னர், விற்பனையாளராக பணியாற்றத் தொடங்கினார். சிகர் இலக்னோவிற்கு அருகிலுள்ள கோண்டாவுக்குச் சென்று உருதுக் கவிஞர் அசுகர் கோண்ட்வியுடன் நட்பு கொண்டார்.

பாராட்டுகள் 
ஜிகர் மொரதாபாதி கசல் எழுத்தில் இந்தியத் திரையுலகில் ஒரு முக்கிய பாடலாசிரியரான  மச்ரூக் சுல்தான்புரிக்கு வழிகாட்டியாக இருந்தார்.

புகழ்பெற்ற உருது கவிஞரும் கல்வியாளருமான பைஸ் அகமத் பைஸ், இவரை தனது வழிகாட்டியாகக் கருதினார். சப்ரி சகோதரர்கள், அசீசு மியான், முன்னி பேகம் & அத்தாவுல்லா கான் எசகெல்வி போன்ற பல சூபி பாடகர்களால் இவரது சூபி கவிதைகள் பாடப்பட்டது.

இறப்பு 
சிகர் மொராதாபாதி, 9 செப்டம்பர் 1960 அன்று கோண்டாவில் இறந்தார்.

மேற்கோள்கள்

வெளி இணைப்புகள் 

 Jigar Moradabadi at Kavita Kosh 
 Weaving ghazals on love , an article by Ashraf Faruqi on Jigar Moradabadi

1960 இறப்புகள்
1890 பிறப்புகள்
உருதுக் கவிஞர்கள்
முதிர்நிலை மாந்த உடல் சிறப்புக் கல வகைகளின் பட்டியல்

முதிர்நிலை மாந்த  உடலில் சுமார் 30 டிரில்லியன் (  ) உயிர்க்கலங்கள் உள்ளன, பாலினம்,  அகவை, எடையைப் பொறுத்து சுமார் 20 முதல் 40 டிரில்லியன் வரை மாறுபடும்,  தோராயமாக சமமான எண்ணிக்கையிலான,குற்றுயிரிக்கலங்கள் உள்ளன.       மாந்த உயிர்க்கலங்கள் 400 க்கும் மேற்பட்ட உயிர்க்கல வகைகளாக வகைப்படுத்தப்பட்டுள்ளன  உடலின் இருப்பிடம் , செயல்பாட்டின் அடிப்படையில், அவற்றில் சுமார் 230 வகைகள் இங்கே பட்டியலிடப்பட்டுள்ளன.

மாந்த உடலில் பல்வேறு வகையான உயிர்க்கலங்கள் உள்ளன.

அனைத்து  மாந்த உயிர்க்கலங்களையும் வரைபடமாக்கும் பெரு முயற்சிகள் 
அனைத்து மனித உயிர்க்கலங்களின் பட்டியல் அல்லது வரைபடத்தை உருவாக்க பல முயற்சிகள் மேற்கொள்ளப்பட்டுள்ளன.    மிகப்பெரிய, மிக  அண்மைய ஒன்று HuBMAP ( மாந்த உயிர் மூலக்கூறு களப்படத் திட்டம்).  இவர்கள் 17 திரட்டுகளில் 1551 படிமங்களை ஒழுங்கமைக்க முடிந்தது. இருப்பினும், இந்த திட்டம் இன்னும் மாந்த உடல்களின் 70 உறுப்புகளில் 31 உறுப்புகளை மட்டுமே வரைபடமாக்கியது. அவற்றின் தரவுத்தொகுப்புகளும்  காட்சிப்படுத்தல்களு  உயிர்க்குறிப்பான்களும் உடலில் உள்ள இருப்பிடத்திற்கு அதிக முதனமையைக் கொடுக்கின்றன, ஆனால் உயிக்கல வளர்ச்சியில்  காலப்போக்கில் கல்ங்கள் எப்படியும் மாறலாம். பொதுவாக குறிப்பிட்ட மேற்பரப்புப் புரதங்கள் கலங்களை அடையாளம் காணப் பயன்படுகின்றன. இதன் அடிப்படையில் அவை வெவ்வேறு வகைகளாகப் பிரிக்கப்படுகின்றன. உயிர்க்கல வகைகளை நோக்க வழிவிடும் இந்தப் புரதங்களின் மேலோட்டத்தை உருவாக்க மற்றொரு முதமையான முயற்சி ஸ்வீடியப் புரதக் களப்படம் ஆகும். 

மாந்த மூளைத் திட்டம் மாந்த மூளையை வரைபடமாக்க முயன்றுள்ளது,   இருப்பினும், பொதுவில் அணுகக்கூடிய படிமத்தில்  கல  அளவுப் பிரிதிறன் இல்லை.

மாந்த உயிர்க்கலங்களின் முழுமையான பட்டியல்கள்

முதன்மை அகமுகைக் கலங்கள் 
அகமுகைக் கலங்கள் முதன்மையாக செரிமானக் குழல், புறணிச் சுரப்பிகளை உருவாக்குகின்றன

முதன்மை அகமுகைக் கலங்கள்

நரம்பு மண்டலம் 
நமது மனித உடலில் நியூரான்கள் எனப்படும் நரம்பு செல்கள் உள்ளன. அவை கிளைகளாக விரிந்துள்ளன. இந்த செல்கள் நரம்பு திசுக்களை உருவாக்குகின்றன. ஒரு நியூரான் ஒரு அணுக்கரு மற்றும் சைட்டோபிளாசம் கொண்ட செல் உடலைக் கொண்டுள்ளது, அதில் இருந்து நீண்ட மெல்லிய முடி போன்ற பாகங்கள் எழுகின்றன.

மைய நரம்பு மண்டல  நரம்பன்களும்  நரம்புத்திசுக் கலங்களும் 
(பெருவகை வகைமைகள், இன்னும் மோசமாக வகைப்படுத்தப்பட்டுள்ளன)

முதன்மை  இடைமுகைக் கலங்கள் 
குறிப்பு: மூளை இணைப்புத் திசு, எலும்புகள் புறமுகை முளைய அடுக்கில் இருந்து வரும் மண்டை நரம்பு முகடுகளிலிருந்து பெறப்படுகின்றன.

இந்த பட்டியலில் தொடர்புடைய தரவுத்தளங்களின் பட்டியல்

மேலும் காண்க 

 முளைய அடுக்குகளின் மாந்த உயிர்க்கல வகைகளின் பட்டியல்
 மாந்தக் கலக் களப்படம்

மேற்கோள்கள்

வெளி இணைப்புகள் 

 மாந்தக் கலத் தரு வரைபடம்
 மாந்தக் கலக் களப்படம்
இழையவியல்
உடற்கூற்றியல்
ஆனந்த்-மிலிந்த்

ஆனந்த் மற்றும் மிலிந்த் சிறீவத்சவா (Anand and Milind Srivastava) இரட்டையர்களான் இவர்கள்  இந்தி மொழித் திரைப்படத்துறையில் பணிபுரிந்து வருகிறார்கள். இசையமைப்பாளர் சித்ரகுப்த் என்பவருக்கு மகன்களாகப் பிறந்த இவர்கள் 200க்கும் மேற்பட்ட பாலிவுட் படங்களுக்கு இசையமைத்துள்ளனர். சகோதரர்கள் 1984 இல் அப் ஆயேகா மாசா என்ற படத்தின் மூலம் அறிமுகமானார்கள். பின்னர், 1988 இல் வெளியான கயாமத் சே கயாமத் தக் திரைப்படம் மூலம் பெரும் முன்னேற்றம் அடைந்தனர். எ ரெபெல் பார் லவ் படத்திற்கும் இவர்கள் இசையமைத்துள்ளனர்.

மேற்கோள்கள் 

தெலுங்குத் திரைப்பட இசையமைப்பாளர்கள்
வாழும் நபர்கள்
பிலிம்பேர் விருதுகள் வென்றவர்கள்
தேன்வழிகாட்டி பறவைகளின் பட்டியல்

தேன்வழிகாட்டி பறவைகளின் பட்டியல் (List of honeyguides) என்பது பிசிபார்மிசு வரிசையில் உள்ள இண்டிகேடரிடே குடும்பத்தினைச் சார்ந்த பறவைகளின் பட்டியல் ஆகும். பன்னாட்டு பறவையியலாளர்கள் சங்க தற்போது 16 சிற்றினங்களைத் தேன் வழிகாட்டி பறவைகளாக அங்கீகரித்துள்ளது.

மரபுகள் 
 
பட்டியலிடப்பட்டுள்ள பாதுகாப்பு நிலைக் குறியீடுகள், பன்னாட்டு இயற்கைப் பாதுகாப்புச் சங்கத்தால் (IUCN) செம்பட்டியல் அடிப்படையில் பின்பற்றப்படுகிறது. சாத்தியமான இடங்களில் வரம்பு வரைபடங்கள் கொடுக்கப்பட்டுள்ளன. வரம்பு வரைபடம் கிடைக்கவில்லை என்றால், தேன்வழிகாட்டியின் வரம்பு பற்றிய விளக்கம் அளிக்கப்படும். குறிப்பிடப்படாத வரை, அந்த சிற்றினத்திற்கான உலகப் பறவைகள் பட்டியலை அடிப்படையாகக் கொண்டு விளக்கப்பட்டுள்ளது. மக்கள்தொகை மதிப்பீடுகள் முதிர்வடைந்த பறவைகளின் எண்ணிக்கை அடிப்படையில் பன்னாட்டு இயற்கைப் பாதுகாப்புச் சங்க செம்பட்டியலிருந்து எடுக்கப்பட்டது.

இந்தப் பட்டியல் உலகப் பறவைப் பட்டியலின் பதிப்பு 13.2ன் வகைபாட்டியல் (பெயர் மற்றும் இனங்களின் வரிசை) மற்றும் பெயரிடல் (அறிவியல் மற்றும் பொதுவான பெயர்கள்) ஆகியவற்றைப் பின்பற்றுகிறது. பன்னாட்டு பறவையியலாளர் சங்கம், உலகப் பறவைப் பட்டியலில் முன்மொழியப்பட்ட வகைப்பாட்டியல் அல்லது உலகப் பறவைகளின் 2023 பதிப்புடன் முரண்படுகிறது. இந்த முரண்பாடானது சிற்றினப் பொதுப்பெயர் அல்லது அறிவியல் பெயருடன் முரண்படுகிறது.

வகைப்பாடு 
பன்னாட்டு பறவையியலாளர்கள் சங்கம் (IOU) நான்கு வகைகளில் 16 வகையான தேன் வழிகாட்டிகளை அங்கீகரித்துள்ளது.  இந்த பட்டியலில் கலப்பின சிற்றினங்கள், அழிந்துபோன வரலாற்றுக்கு முந்தைய சிற்றினங்கள் அல்லது பன்னாட்டு பறவையியலாளர்கள் சங்கத்தினால் இதுவரை ஏற்றுக்கொள்ளப்படாத சிற்றினங்கள் ஆகியவை இல்லை.

குடும்ப குறிகாட்டிகள்

 புரோடோடிசுகசு பேரினம்: மூன்று சிற்றினங்கள்
 மெலிக்னோமோன் பேரினம்: இரண்டு சிற்றினங்கள்
 இண்டிகேட்டார் பேரினம்: பத்து சிற்றினங்கள்
 மெலிக்னியூடெசு பேரினம் : ஒரு சிற்றினம்

தேன் வழிகாட்டிகள்

பேரினம் புரோடோடிசுகசு- சண்டேவால், 1850 - 3 சிற்றினங்கள்

பேரினம் இண்டிகேட்டர்- இசுடீபன்சு 1815, 1898 - 10 சிற்றினங்கள்

பேரினம் மெலிக்னோமோன்- அன்ரன் ரெய்ச்செனோவ், 1898 - 2 சிற்றினங்கள்

குறிப்புகள்

மேற்கோள்கள்
கலாவதி பூரியா

கலாவதி பூரியா (Kalawati Bhuriya)(1972 - 24 ஏப்ரல் 2021) ஓர் இந்திய அரசியல்வாதியும் மத்தியப்பிரதேச மேனாள் சட்டமன்ற உறுப்பினரும் ஆவார். இவர் 2018 முதல் 2021-இல் இறக்கும் வரை மத்தியப் பிரதேச சட்டமன்றத்தில் ஜோபா சட்டமன்றத் தொகுதியின் உறுப்பினராக இருந்தார். பூரியா கோவிட்-19 நோயால் 49 வயதில் இந்தூரில் இறந்தார்.

மேற்கோள்கள் 

2021 இறப்புகள்
1972 பிறப்புகள்
மத்தியப் பிரதேச அரசியல்வாதிகள்
நிர்மலா பூரியா

நிர்மலா பூரியா (Nirmala Bhuria) இந்தியாவில் மத்தியப் பிரதேச அரசின் சுகாதாரத் துறை அமைச்சராக இருந்தவர் ஆவார். இவர் 2008ஆம் ஆண்டு ஜபுவா மாவட்டத்தில் உள்ள பெட்லவாட் சட்டமன்றத் தொகுதியின் பாரதிய ஜனதா கட்சியின் வேட்பாளராக மத்தியப் பிரதேச சட்டப் பேரவைக்குத் தேர்ந்தெடுக்கப்பட்டார். நிர்மலா மூத்த பழங்குடித் தலைவர் திலீப் சிங் பூரியாவின் மகள்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1967 பிறப்புகள்
வாழும் நபர்கள்
மத்தியப் பிரதேச அரசியல்வாதிகள்
சம்பா தேவி

சம்பா தேவி (Champa Devi) மத்திய பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957 பொதுத் தேர்தலில் வெற்றி பெற்றதன் மூலம் மத்தியப் பிரதேச சட்டமன்றத்தின் சிர்மூர் சட்டமன்ற தொகுதியினைப் பிரதிநிதித்துவப்படுத்தினார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
மத்தியப்பிரதேச சட்டமன்ற உறுப்பினர்கள்
காயத்ரி தேவி (மத்திய பிரதேச அரசியல்வாதி)

காயத்ரி தேவி (Gayatri Devi) மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். காயத்ரி தேவி இந்தியத் தேசிய காங்கிரசு கட்சியினைச் சார்ந்தவர். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் பிஜாவர் சட்டமன்றத் தொகுதியின் சட்டமன்ற உறுப்பினராகச் செயல்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
மத்தியப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
நாராயணி தேவி

நாராயணி தேவி (Narayani Devi) மத்தியப் பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டப் பேரவையின் மண்டலா சட்டமன்றத் தொகுதியினைப் பிரதிநிதித்துவப்படுத்தினார். இந்தியத் தேசிய காங்கிரசு கட்சியினைச் சேர்ந்த இவர் 1975 முதல் 1977 வரை நான்கு முறை நடைபெற்ற தேர்தல்களில் வெற்றிபெற்று சட்டமன்ற உறுப்பினராகப் பணியாற்றினார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
மத்தியப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
பத்மாவதி தேவி

ராணி பத்மாவதி தேவி (Padmavati Devi) மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் பிரேந்திரநகர் சட்டமன்றத் தொகுதியின் சட்டமன்ற உறுப்பினராகப் பதவி வகித்தார். இவர் 1962ஆம் ஆண்டு நடைபெற்ற தேர்தலிலும் போட்டியிட்டு வெற்றி பெற்றார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
மத்தியப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
மத்தியப் பிரதேச சட்டமன்ற மகளிர் உறுப்பினர்கள்
இராமச்சந்திர சாகராம் ரூய்கர்

இராமச்சந்திர சாகராம் ரூய்கர் (Ramchandra Sakharam Ruikar) இந்திய தொழிலாளர் இயக்கத்தின் முன்னோடியாக இருந்தார். 1895 ஆம் ஆண்டு சனவரி மாதம் 8 ஆம் தேதியன்று  மகாராட்டிர மாநிலம் கோலாப்பூரில் உள்ள ரூய் என்ற இடத்தில் இவர் பிறந்தார். புனே மற்றும் நாக்பூரில் உள்ள  கல்லூரியில் வரலாறு மற்றும் பொருளாதாரத்தில் முதுகலைப் பட்டம் பெற்றார். நாக்பூரில் ஒரு சட்ட சேவை அமைப்பை உருவாக்கினார்.  அங்கு இவர் நாக்பூர் நெசவாளர்கள் சங்கத்தை நிறுவினார். இதுவே தொழிற்சங்க சட்டத்தின் கீழ் முதலில் பதிவு செய்யப்பட்ட தொழிற்சங்கமாகும். இந்தியா முழுவதும் பல தொழிற்சங்கங்களை உருவாக்க உதவினார். அகில இந்திய தொழிற்சங்க காங்கிரசின் தலைவராக இரண்டு முறை தேர்ந்தெடுக்கப்பட்டார்.  தனது நம்பிக்கைகளுக்காக பலமுறை கைது செய்யப்பட்டு சிறையில் அடைக்கப்பட்டார். 1938  ஆம் ஆண்டில் இவர் அகில இந்திய பார்வர்டு பிளாக்கு கட்சியில்  சேர்ந்தார், விரைவில் அந்தக் கட்சியின் பொதுச் செயலாளராகவும் ஆனார்.

1946 ஆம் ஆண்டில் பன்னாட்டு தொழிலாளர் அமைப்பு மாநாட்டில்  அகில இந்திய தொழிற்சங்க காங்கிரசின் பிரதிநிதியாக ரூய்கர் தேர்ந்தெடுக்கப்பட்டார். 

1948 ஆம் ஆண்டில் பார்வர்டு பிளாக்கு கட்சியில் பிளவு ஏற்படுத்தினார். மேலும் இவரது பிரிவு ஒரு தனி அகில இந்திய பார்வர்டு பிளாக் (ருய்கார்) கட்சியை அமைத்தது. டிசம்பர் 1948 ஆம் ஆண்டு திசம்பர் மாதத்தில் இந்து மசுதூர் சபா தொழிற்சங்கக் கூட்டமைப்பின் தலைவரானார்.  பின்னர் இவரது கட்சி கலைக்கப்பட்டு பிரச்சா சோசலிசக் கட்சியில் சேர்ந்தார்.

மேற்கோள்கள்

புற இணைப்புகள் 
 RS Ruikar இன் சுயவிவரம், freeindia.org

மகாராட்டிர அரசியல்வாதிகள்
இறந்த ஆண்டு குறிப்பிடப்படவில்லை
1895 பிறப்புகள்
மகாராட்டிர மக்கள்
மராத்தியர்கள்
மகாராட்டிரா வனத்துறை

மகாராட்டிரா வனத்துறை (Maharashtra Forest Department)  இந்திய மாநிலமான மகாராட்டிர மாநிலத்தின்  வனவியல் மற்றும் வனவிலங்கு மேலாண்மைக்கு பொறுப்பான ஒரு துறையாகும்.  

மகாராட்டிரா வனத்துறையின் தலைமையகம் நாக்பூரில் உள்ளது. அமராவதி, அவுரங்காபாத், சந்திராபூர், துலே, கட்சிரோலி, கோலாப்பூர், நாக்பூர், நாசிக், புனே, தானே மற்றும் யவத்மால் ஆகிய இடங்களில் 11 பிராந்திய வன வட்டங்கள் உள்ளன. வனவிலங்கு போரிவலி, வனவிலங்கு நாக்பூர் மற்றும் வனவிலங்கு நாசிக் ஆகிய மூன்றும் வனவிலங்கு வட்டங்களாகும்.  மகாராட்டிராவின்  வனப் படைத் தலைவரான, முதன்மை தலைமை காடுகளின் பாதுகாவலர் அலுவலகம்,  மகாராட்டிராவின்  உள்ள வனக் கோட்டத்தில் உள்ளது.  வன உரிமைச் சட்டத்தின் கீழ் வனப் பகுதிகளில் உள்ள பழங்குடியின மக்களின் உரிமைகளும் வனத் துறையால் நிர்வகிக்கப்படுகின்றன.

33 கோடி மரங்கள் நடும் இயக்கம் 
மகாராட்டிராவில் பருவநிலை மாற்றம் மற்றும் வறட்சியை எதிர்த்து போராட வனத்துறை 33 கோடி மரங்கள் நடும் இயக்கத்தை திட்டமிட்டது.  மகாராட்டிரா மாநிலத்தில் சூலை 1 முதல் செப்டம்பர் 30 வரை 36 மாவட்டங்களில் மூன்று மாத கால மரங்கள் நடும் பணி நடைபெற்றது.   33 கோடிக்கும் அதிகமான மரக்கன்றுகளை நட்டு மாநிலம் இலக்கை எட்டியது. மொத்தத்தில், மகாராட்டிர வனத்துறை 2017 மற்றும் 2019  ஆம் ஆண்டுகளுக்கு இடையில் 52 கோடி மரங்களை நட்டுள்ளது மற்றும் மரங்களின் உயிர்வாழும் விகிதம் 81% ஆக உள்ளது.

மேற்கோள்கள்

புற இணைப்புகள் 
 மகாராட்டிர வனத்துறையின் அதிகாரப்பூர்வ இணையதளம், மகாராட்டிர அரசு

மகாராட்டிர அரசு
காடுகள்
இரணைப்பாலை

இரணைப்பாலை என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 18 கிலோமீட்டர் தூரத்தில் அமைந்துள்ளது.

பாடசாலைகள் 
மு/இரணைப்பாலை ரோமன் கத்தோலிக்க மகா வித்தியாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
ஆனந்தபுரம் (முல்லைத்தீவு)

ஆனந்தபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
உடையார்கட்டு

உடையார்கட்டு என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது கிளிநொச்சிக்குக் கிழக்கே சுமார் 35 கிலோமீட்டர் தூரத்தில் அமைந்துள்ளது.

பாடசாலைகள் 
மு/உடையார்கட்டு மகா வித்தியாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
அகில பாரதிய இராம ராஜ்ய பரிசத்

அகில பாரதிய இராம ராஜ்ய பரிசத் (Akhil Bharatiya Ram Rajya Parishad) என்பது 1948-இல் சுவாமி கர்பத்ரியால் நிறுவப்பட்ட இந்திய இந்து தேசியவாத அரசியல் கட்சியாகும். இக்கட்சி பாராளுமன்றத்திற்கு நடைபெற்ற 1952 தேர்தல்களில் மூன்று மக்களவை இடங்களையும் 1962இல் இரண்டு இடங்களையும் வென்றது. 1952, 1957 மற்றும் 1962இல், இக்கட்சி பல மாநிலச் சட்டப்பேரவை இடங்களை வென்றது. இவை பெரும்பாலும் இராசாத்தான் போன்ற இந்தி பேசும் மாநிலங்களில் உள்ளன. மற்ற இந்துத்துவா அடிப்படையிலான கட்சிகளைப் போலவே, இக்கட்சியும் இந்தியாவில் இந்துக்களுக்கான மசோதாக்களை அமல்படுத்துவதற்கு எதிராகப் போராடியது. இக்கட்சி இறுதியில் பாரதிய ஜனதா கட்சியின் முன்னோடியான பாரதீய ஜனசங்கத்தில் இணைக்கப்பட்டது.

மேற்கோள்கள்

குறிப்புகள் 
  

1948இல் நிறுவப்பட்ட அரசியல் கட்சிகள்
இந்தியாவில் செயல்படாத அரசியல் கட்சிகள்
ஏசு ரெளசல்

டாக்டர் ஏசு ரௌசல் (Dr. Aage Rousell) டேனிசு கட்டிடக் கலைஞர், தொல்பொருள் ஆராய்ச்சியாளர் மற்றும் வரலாற்றாசிரியர் ஆவார். இவர் 1901 ஆம் ஆண்டு அக்டோபர் மாதம்  27 ஆம் தேதியன்று கோபன்கேகனில் பிறந்தார். 1972 ஆம் ஆண்டு சூன் மாதம் 09 ஆம் தேதியன்று  ப்ரெடெரிக்சுபெர்க் என்னும் இடத்தில் உயிர் நீத்தார்.  1920 ஆம் ஆண்டு முதல் 1930 ஆம் ஆண்டு வரை கிரீன்லாந்தில் தொல்பொருள் ஆராய்ச்சிக்காக குறிப்பாக இடைக்கால கிரீன்லாந்தில் நார்சு குடியேற்றங்கள் குறித்த இவரது பணிக்காக மிகவும் பிரபலமானார்.

சுயசரிதை 
ரூசல் ருடால்ப் கிறிசுடியன் ரூசல் (Rudolf Christian Roussell) (1859-1933) மற்றும் மனைவி சிட்சே கன்சின் நீல்சன் (Sidse Hansine Nielsen) (1868-1941) ஆகியோரின் மகன் ஆவார். ரூசல் 1919 ஆம் ஆண்டு ஆர்ட்ரப்பில் உள்ள சாங்க்ட் ஆண்ட்ரியாசு கொலேசியத்தில் மாணவரானார். 1920 ஆம் ஆண்டு கோபனாவன் பல்கலைக்கழகத்தில் தத்துவத்தில் பட்டம் பெற்றார். இவர் ராயல் டேனிசு அகாடமி ஆப் பைன் ஆர்ட்சில் பயின்று  1922 ஆம் ஆண்டு பட்டம் பெற்றார். 

1926 ஆம் ஆண்டு, 1930 ஆம் ஆண்டு, 1932 ஆம் ஆண்டு, 1934 ஆம் ஆண்டு, 1935 ஆம் ஆண்டு மற்றும் 1937 ஆம் ஆண்டுகளில் தொல்லியல் தொடர்பாக கிரீன்லாந்து பயணங்களிலும், 1939 ஆம் ஆண்டு ஐசுலாந்திற்கான பயணத்திலும் ரூசல் பங்கேற்றார். 1926 ஆம் ஆண்டில், கலாச்சார வரலாற்றாசிரியர் பவுல் நார்லண்ட் (1888-1951) உடன் இணைந்து ரூசல் தெற்கு கிரீன்லாந்தில் உள்ள இகாலிகுவில் 13 எலும்புக்கூடுகளைக் கண்டுபிடித்தார். 

1932 ஆம் ஆண்டில், மேற்கு கிரீன்லாந்தின் கடற்கரையில் வைக்கிங் வயது தளங்களை அகழ்வாராய்ச்சி செய்வதற்கான தொல்பொருள் தோண்டலில் ஈகில் நத் (1903-1996) உடன் கிரீன்லாந்து திரும்பினார். 1934 ஆம் ஆண்டு கோடையில் ரூசல், குனூத் மற்றும் நார்லண்ட் ஆகியோர் இகாலிகுவில் பழைய நோர்சு இடிபாடுகளை மீண்டும் தோண்டி எடுத்தனர். 1937 ஆம் ஆண்டு கோடையில் போலந்து நாட்டில் உள்ள நூக் மாவட்ட பயணத்துடன் இவர்  கிரீன்லாந்து திரும்பினார்.
  

1937 ஆம் ஆண்டு டென்மார்க்கின் தேசிய அருங்காட்சியகத்தில் அருங்காட்சியக ஆய்வாளராக ஆன ரூசல், 1949 ஆம் ஆண்டு முதல் 1971 ஆம் ஆண்டு வரை இடைக்கால சேகரிப்பின் தலைமை ஆய்வாளராகவும் தலைவராகவும் இருந்தார்.  இவர் கிரீன்லாந்தின் இடைக்கால நார்சு செட்டில்மென்ட்டில் பண்ணைகள் மற்றும் தேவாலயங்கள் உள்ளிட்ட படைப்புகளை 1941 ஆம் ஆண்டு எழுதினார்.  பின்னர் இவர் ஆர்க்டிக் கலைக்களஞ்சியத்தில் பங்களிப்பாளராக இருந்தார். 

டென்மார்க்கின் சேர்மன் ஆக்கிரமிப்பின் போது, ரோசல் எதிர்ப்பு இயக்கத்தில் தீவிரமாக பங்கேற்றார். இதன் விளைவாக, 1957 ஆம் ஆண்டு இவர் புதிதாக நிறுவப்பட்ட டென்மார்க்கின் விடுதலை அருங்காட்சியகத்தின் தலைவராக நியமிக்கப்பட்டார்.

மேற்கோள்கள் 

1972 இறப்புகள்
1901 பிறப்புகள்
தொல்லியல்
ஜூமா சோலங்கி

ஜுமா சோலங்கி (Jhuma Solanki) என்பவர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார்.

தனிப்பட்ட வாழ்க்கை 
சோலங்கி மருத்துவர் தியான் சிங் சோலங்கியை மணந்தார். இவர்களுக்கு இரண்டு மகள்கள் உள்ளனர்.

அரசியல் வாழ்க்கை 
சோலங்கி 2013ஆம் ஆண்டு முதல் முறையாக சட்டமன்ற உறுப்பினராக ஆனார்.

மேலும் பார்க்கவும் 

 2023 மத்தியப் பிரதேச சட்டப் பேரவைத் தேர்தல்

மேற்கோள்கள்

வெளி இணைப்புகள் 

 Jhuma Solanki on Facebook
மத்தியப் பிரதேச சட்டமன்ற மகளிர் உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1965 பிறப்புகள்
சாதனா சதாபக்

சாதனா சதாபக் (ஆங்கிலம்: Sadhana Sthapak; ) என்பவர் இந்திய அரசியல்வாதியும் மத்தியப் பிரதேச மாநிலம் கதர்வாரா மாவட்டம் நரசிங்பூர் தொகுதியின் முன்னாள் சட்டமன்ற உறுப்பினரும் ஆவார். இவர் 1998 முதல் 2003 வரை சட்டமன்ற உறுப்பினராக இருந்துள்ளார். 2003 தேர்தலில் கோவிந்த் சிங் படேலிடம் தோல்வியுற்றார். ஆனால் மீண்டும் 2008 தேர்தலில் போட்டியிட்டு மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் உறுப்பினர் ஆவார்.

மேற்கோள்கள்

வெளி இணைப்புகள் 

 சாதனா ஸ்தபக் இணையதளம்
மத்தியப் பிரதேச சட்டமன்ற மகளிர் உறுப்பினர்கள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
வாழும் நபர்கள்
வித்யாவதி வித்யாசங்கர்

வித்யாவதி வித்யாசங்கர் (Vidyawati Vidyashankar) என்பவர் மத்திய பிரதேச மாநிலத்தைச் சேர்ந்த ஓர் இந்திய அரசியல்வாதி ஆவார். இவர் 1957ஆம் ஆண்டு நடைபெற்ற பொதுத் தேர்தலில் வெற்றி பெற்றதன் மூலம் பிரிக்கப்படாத மத்தியப் பிரதேச சட்டமன்றத்தின் சிந்த்வாரா சட்டமன்றத் தொகுதியின் சட்டமன்ற உறுப்பினராகப் பணியாற்றினார்.

மேற்கோள்கள் 

மத்தியப் பிரதேச சட்டமன்ற மகளிர் உறுப்பினர்கள்
இருபதாம் நூற்றாண்டு இந்திய அரசியல்வாதிகள்
இறந்த ஆண்டு குறிப்பிடப்படவில்லை
சரசுவதி சிங்

சரசுவதி சிங் (Saraswati Singh) ஓர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார்.

அரசியல் வாழ்க்கை 
சரசுவதி சிங் 2013-இல் நடைபெற்ற மத்தியப் பிரதேச சட்டமன்றத் தேர்தலில் சித்ராங்கி சட்டமன்றத் தொகுதியில் காங்கிரசு கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினர் ஆனார்.

மேற்கோள்கள்

மேலும் பார்க்கவும் 
டுவிட்டர் கணக்கு

 மத்திய பிரதேச சட்டமன்றம்
 2023 மத்தியப் பிரதேச சட்டப் பேரவைத் தேர்தல்

மத்தியப் பிரதேச சட்டமன்ற மகளிர் உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1980 பிறப்புகள்
யாகுத் அல்-அமாவி

யாகுத் சிகாப் அல்-தின்  இபின்-அப்துல்லா அல்-ருமி அல்-அமாவி (Yaqut ibn-'Abdullah al-Rumi al-Hamawi) (1179–1229) பைசாந்திய கிரேக்க வம்சாவளியைச் சேர்ந்த ஒரு முஸ்லிம் அறிஞர் ஆவார்.  அப்பாசியக் காலத்தின் பிற்பகுதியில் (12-13 ஆம் நூற்றாண்டுகள்) இவர் செயல்பட்டார். இவர் தனது முஜாம் அல்- புல்தான் என்றா புவியியல் சார்பான படைப்பிற்காக அறியப்படுகிறார். இது வாழ்க்கை வரலாறு, வரலாறு மற்றும் இலக்கியம் மற்றும் புவியியல் தொடர்பான மதிப்புமிக்க தகவல்களைக் கொண்டுள்ளது.

மேற்கோள்கள்

வெளி இணைப்புகள் 
Al-Mushtarak
Yaqut's biography 
Yaqut al-Hamawi, at muslimheritage.com
Literature of Travel and Exploration, An Encyclopedia three-volume set, Routledge Taylor & Francis Group
 vol.1 (1866), vol.2,(1867),  vol.3, (1868);   vol.4, (1869);  vol.5, (1873);  vol.6, (1870).

1179 பிறப்புகள்
முங்கேர் வனவியல் கல்லூரி

முங்கேர் வனவியல் கல்லூரி (Munger Forestry College) என்பது 2022--இல் நிறுவப்பட்டது வனவியல் கல்லூரி ஆகும். இக்கல்லூரி பீகாரின் முங்கேர் மாவட்டத்தில் நிறுவப்பட்டுள்ளது. இக்கல்லூரி பீகார் வேளாண்மைப் பல்கலைக்கழகம் சபோர், பாகல்பூருடன் இணைக்கப்பட்டுள்ளது. இது பீகாரில் செயல்படும் முதல் வனவியல் கல்லூரி ஆகும்.

முதல்வர் நிதிஷ்குமார் அடிக்கல் நாட்டி, நிறுவனத்தைத் திறந்து வைத்தார்.

மேற்கோள்கள் 

முங்கேர் மாவட்டம்
காட்டியல்
சர்தார் அம்ஜத் அலி

சர்தார் அம்ஜத் அலி (Sardar Amjad Ali)(பிறப்பு 1943) ஒரு இந்திய அரசியல்வாதியும் அரசதந்திரியும் ஆவார். கீழை இந்தியாவின் சிறந்த வழக்கறிஞர்களில் ஒருவர். வங்காள காங்கிரஸை பிரதிநிதித்துவப்படுத்தி 1970-ஆம் ஆண்டில் பாசிர்ஹாட்டில் இருந்து மக்களவை உறுப்பினராகப் பணியாற்றியவர் ஆவார். இவர் 1972-ஆம் ஆண்டில் பாராளுமன்றத்தின் மேல் சபையான மாநிலங்களவைக்கு தேர்ந்தெடுக்கப்பட்டார். காந்தி குடும்பத்தின் நெருங்கிய உதவியாளரான இவர், 9 ஆண்டுகள் ஐக்கிய நாடுகள் சபைக்கு அனுப்பப்பட்டார். இவர் பார் கவுன்சிலின் தலைவராக பல முறை தேர்ந்தெடுக்கப்பட்டுள்ளார். மேலும், கிழக்கு இந்தியாவின் மிக முக்கியமான வழக்கறிஞர்களில் ஒருவர் ஆவார்.    இவர் 2010-ஆம் ஆண்டில் திரிணாமுல் காங்கிரசில் சேர்ந்தார். இவர் 2011- ஆம் ஆண்டில் மேற்கு வங்க சட்டமன்றத் தேர்தலில் பாசிர்ஹட் உத்தர் தொகுதியில் போட்டியிட்டார்.   இவர் 1972 முதல் 1978 வரை மாநிலங்களவை உறுப்பினராக இருந்தார்

மேற்கோள்கள் 

1943 பிறப்புகள்
அகில இந்திய திரிணாமுல் காங்கிரசு அரசியல்வாதிகள்
4வது மக்களவை உறுப்பினர்கள்
வாழும் நபர்கள்
சம்யக் புத்தரின் பயணம்

சம்யக் புத்தரின் பயணம் (இந்தி : अजर्नी ऑफ सम्यक बुद्ध ; எ ஜர்னி ஆஃப் சம்யக் புத்தர் (A Journey of Samyak Buddha)) என்ற பொருளில் வந்த இந்தித் திரைப்படம், 2013 ஆம் ஆண்டு வெளிவந்த இந்தியத் திரைப்படமாகும். இது கௌதம புத்தரின் அற்புதமான பிறப்பு, திருமணம், அறிவொளியை நோக்கிய அவரது பாதை குறித்தவையாகும். இந்த வாழ்க்கை வரலாற்றுத் திரைப்படமானது, பாபாசாகேப் அம்பேத்கரின், புத்தர் மற்றும் அவரது தம்மம் என்ற புத்தகத்தை அடிப்படையாகக் கொண்டு எடுக்கப்பட்டதாகும்.

நடிகர்கள் 
படத்தில் நடித்த நடிகர்களின் பெயர்கள் வருமாறு:

 கீதா அகர்வால்
 ஜோதி பகத்
 ரவி பாட்டீல்
 கௌதம் டிகிரி
 அபிஷேக் உரடே
 மிருலன் ஷர்மா
 அபய் சாதே
 கங்காதர் பாட்டீல்
 ஜீவன் சோர்
 ஜெயா காம்ப்ளே
 அசோக் சொந்தக்கே
 பிரதீப்
 ராஷ்டிரபால் வசேகர்
 குற்றமாரே
 சங்கர் மச்சானி
 சுனில் தாலே
 ஹர்ஷா காம்ப்ளே
 தீபங்கர் சலீம் ஷேக்
 ஹ்ரிதிக் ரோஷன்
 சினேகா காம்ப்ளே
 சவிதா ஜம்ர்ஸ்

கலைஞர் பட்டியல் 

 புத்தராக அபிஷேக் உரடே
 அப்பாவாக ரவி பாட்டீல்
 பிரஜாபதியாக கீதா அகர்வால்
 அம்மாவாக ஜோதி பகத்
 யசோதராவாக மிருணாள் பெண்டர்கர் (கௌதமின் மனைவி.)
 பிக்ஷூ ஆனந்தாக கௌதம் தெங்கரே

தயாரிப்பு 
இப்படத்தை பிரவின் தாம்லே இயக்கி தயாரித்துள்ளார். இதை மனோஜ் நந்தவானாவின் ஜெய் விராத்ரா என்டர்டெயின்மென்ட் லிமிடெட், திரையரங்குகளுக்கும், பிறருக்கும் திரையிடும் அனுமதியைத் தரும் உரிமையைப் பெற்றுள்ளது. இப்படம், 26 ஜூலை 2013 அன்று இந்தியா முழுவதும் வெளியாகிறது. 2019 ஆம் ஆண்டில், திபெத்திய மொழியிலும்,  டோங்கா மொழியிலும் வெளியிடப்பட்டது. படம் முழுக்க வர்தாவில் படமாக்கப்பட்டது.

மேற்கோள்கள்

வெளி இணைப்புகள் 
 

2013 திரைப்படங்கள்
பி. ஆர். அம்பேத்கர் குறித்த திரைப்படங்கள்
குழந்தைகளுக்கான தேசிய செயல் திட்டம்

"குழந்தைகளுக்கான தேசிய செயல் திட்டம்" (National Action Plan for Children) என்பது நியூயார்க்கில் உள்ள ஐக்கிய நாடுகள் பொதுச் சபையின் குழந்தைகள் பற்றிய 2002 சிறப்பு அமர்வைத் தொடர்ந்து ஏற்படுத்தப்பட்ட ஒரு தேசிய அறிக்கையாகும். பல நாடுகள் 2002 முதல் தங்கள் சொந்த செயல் திட்டத்தினை உருவாக்கி வருகின்றன. இந்தியாவில், குழந்தைகளுக்கான தேசிய செயல் திட்டம் என்பது இந்திய அரசாங்கத்தின் முன்முயற்சியாகும். இது குழந்தைகள் தங்கள் உரிமைகளை அனுபவிப்பதையும் அவர்களின் ஒட்டுமொத்த வளர்ச்சிக்கு அவசியமான பல சேவைகளை அணுகுவதையும் உறுதி செய்கிறது. குழந்தைகளுக்கான தேசிய செயல் திட்டம் 2013-இல் தொடங்கப்பட்டது. இத்திட்டம், நாட்டில் உள்ள அனைத்து குழந்தைகளின் தேவைகளை நிவர்த்தி செய்ய முயல்கிறது. இது மிகவும் ஒதுக்கப்பட்ட மற்றும் பாதிக்கப்படக்கூடியவர்களை மையமாகக் கொண்டது. குழந்தைகள் தொடர்பான கொள்கைகள் மற்றும் திட்டங்களைச் செயல்படுத்துவதற்கான விரிவான கட்டமைப்பை இத்திட்டம் வழங்குகிறது.

வெளி இணைப்புகள் 

 UNICEF - "குழந்தைகளின் உரிமைக்கான மாநாடு"
 உலகளாவிய NPA களின் பட்டியல்

மேற்கோள்கள் 

 
 
 

குழந்தை
ஐக்கிய நாடுகள் எசுப்பானியம் மொழி நாள்

ஐக்கிய நாடுகள் எசுப்பானிய மொழி நாள் (ஆங்கிலம்: UN Spanish Language Day; ) ஆண்டுதோறும் ஏப்ரல் 23 அன்று அனுசரிக்கப்படுகிறது. இந்த நிகழ்வு 2010-இல் ஐ. நாவின் பொதுத் தகவல் துறையால் நிறுவப்பட்டது. "பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் அமைப்பு முழுவதும் இதன் ஆறு அதிகாரப்பூர்வ வேலை மொழிகளையும் சமமாகப் பயன்படுத்துவதை ஊக்குவிப்பதற்கு" முயல்கிறது. ஹிஸ்பானிக் பாரம்பரிய தினமாகக் கொண்டாடும் வகையில் இந்த நாள் முதலில் அக்டோபர் 12 அன்று அனுசரிக்கப்பட்டது. சில எசுபானிய மொழி பேசும் நாடுகளில் அமெரிக்கக் கண்டத்தின் கண்டுபிடிப்பு நாளாக இது குறிப்பிடப்பட்டது. பின்னர், ஏப்ரல் 22, 1616 அன்று இறந்த எசுபானிய எழுத்தாளர் மிகெல் தே செர்வாந்தேஸ் சாவேத்ராவுக்கு அஞ்சலி செலுத்தும் வகையில், ஏப்ரல் 23க்கு மாற்றப்பட்டது.

மேலும் பார்க்கவும் 

 கொலம்பசு நாள்
 பன்னாட்டுத் தாய்மொழி நாள்

மேற்கோள்கள்

வெளி இணைப்புகள் 
 ஐ. நா. எசுபானிய மொழி நாள் - அதிகாரப்பூர்வ தளம் (எசுப்பானியம்)

எசுப்பானிய மொழி
ஏப்ரல் சிறப்பு நாட்கள்
சோடியம் புரோமைடு

சோடியம் புரோமைடு (Sodium bromide) என்பது NaBr என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் சோடியம் குளோரைடைப் போல உயர் உருகுநிலை கொண்ட சேர்மமாகும். வெள்ளை நிறத்தில் ஒரு படிக திண்மப் பொருளாக சோடியம் புரோமைடு காணப்படுகிறது. பரவலாகப் பயன்படுத்தப்படும் புரோமைடு அயனியின் ஆதாரமாக இச்சேர்மம் உள்ளது. பல பயன்பாடுகளையும் கொண்டுள்ளது

கட்டமைப்பு
NaCl, NaF மற்றும் NaI போன்ற சேர்மங்களைப் போல அதே கனசதுர வடிவில் NaBr படிகமாகிறது. 50.7° செல்சியசு வெப்பநிலைக்கு மேல் நீரிலி வடிவ உப்பு படிகமாகிறது.  இருநீரேற்று உப்பான (NaBr•2H2O) நீர் கரைசலில் இருந்து 50.7 ° செல்சியசு வெப்பநிலைக்கு கீழான வெப்பநிலையில் படிகமாகிறது

தயாரிப்பு
சோடியம் ஐதராக்சைடுடன் ஐதரசன் புரோமைடு சேர்ந்து வினை புரிந்தால் சோடியம் புரோமைடு உருவாகும். 
புரோமின் என்ற வேதியியல் தனிமத்தின் ஆதாரமாக சோடியம் புரோமைடு உள்ளது. NaBr சேர்மத்தின் நீரிய கரைசலை குளோரின் வாயுவுடன் சேர்த்து சூடுபடுத்துவதால் இதை அறியலாம்:

2 NaBr + Cl2 → Br2 + 2 NaCl

பயன்பாடுகள்
சோடியம் புரோமைடு தொழில்துறையில் மிகவும் பயனுள்ள ஒரு கனிம புரோமைடு ஆகும். இது வினைவேக அடிப்படையிலான ஆக்சிசனேற்ற வினைகளில் ஒரு வினையூக்கியாகவும் சோடியம் புரோமைடு பயன்படுத்தப்படுகிறது.

மருந்து

செடோநியூரல் என்ற பெயராலும் அறியப்படும் சோடியம் புரோமைடு 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் வலிப்பு எதிர்ப்பு மருந்தாகவும் மயக்க மருந்தாகவும் பரவலாகப் பயன்படுத்தப்பட்டது. ஆனால் இன்று கால்நடை மருத்துவத்தில் மட்டுமே பயன்படுத்தப்படுகிறது. குறிப்பாக நாய்கள் மற்றும் பூனைகளுக்கு வலிப்பு நோய் எதிர்ப்பு மருந்தாக இது பயன்படுகிறது. இதன் செயல் புரோமைடு அயனியால் ஏற்படுகிறது. இந்த காரணத்திற்காக பொட்டாசியம் புரோமைடு இதற்கு சமமாக பயனுள்ளதாக இருக்கிறது. 1975 ஆம் ஆண்டில் இதன் நச்சுத்தன்மையின் காரணமாக புரோமோ-செல்ட்சர் போன்ற அமெரிக்க  மருந்துகளில் இருந்து புரோமைடுகள் அகற்றப்பட்டன.

பிற புரோமைடு சேர்மங்கள் தயாரிப்பில்
சோடியம் புரோமைடு கரிம தொகுப்பு வினை உட்பட பிற வினைகளில் மற்ற புரோமைடுகளை தயாரிப்பதற்கு பரவலாகப் பயன்படுத்தப்படுகிறது. பிங்கெல்சுடீன் வினை மூலம் ஆல்கைல் குளோரைடுகளை அதிக வினைத்திறன் கொண்ட ஆல்கைல் புரோமைடுகளாக மாற்றுவதற்கு இது புரோமைடு அணுக்கருகவரியின் மூலமாகும்:

NaBr + RCl → RBr + NaCl (R = alkyl)

ஒரு காலத்தில் புகைப்படத் தொழிலில் சோடியம் புரோமைடுக்கு அதிக தேவை இருந்தது, ஆனால் இப்போது சுருங்கிவிட்டது. ஒளியுணரி உப்பான வெள்ளி புரோமைடு NaBr சேர்மத்தைப் பயன்படுத்தி

கிருமிநாசினி
சோடியம் புரோமைடு குளோரின் உடன் இணைந்து சூடான குளியல் தொட்டிகள் மற்றும் நீச்சல் குளங்களுக்கு கிருமிநாசினியாக பயன்படுத்தப்படுகிறது.

பெட்ரோலியத் தொழிலில்
சோடியம் புரோமைடு தண்ணீரில் அதிக கரைதிறன் கொண்டிருப்பதால் (943.2 கி/லி அல்லது 9.16 மோல்/லி, 25 °செல்சியசில்) சோடியம் புரோமைடு எண்ணெய் கிணறுகளில் பயன்படுத்தப்படும் அடர்த்தியான துளையிடும் திரவங்களைத் தயாரிக்கப் பயன்படுகிறது. சோடியம் நேர்மின் அயனியும் வெடிக்கும் செயலுக்கு உதவுகிறது.

பாதுகாப்பு
சோடியம் புரோமைடு மிகக் குறைந்த நச்சுத்தன்மையைக் கொண்டுள்ளது. எலிகளுக்கான உயிர்கொல்லும் அளவு 3.5 கிராம்/கிலோ என மதிப்பிடப்பட்டுள்ளது. புரோமைடு அயனி என்பது ஒப்பீட்டளவில் நீண்ட அரை ஆயுள் கொண்ட ஒரு கூட்டு நச்சு ஆகும்.

மேற்கோள்கள்

வெளி இணைப்புகள்

 Information about NaBr.
 Bromide Poisoning in Angola

சோடியம் சேர்மங்கள்
புரோமைடுகள்
பாறை உப்பு படிகக் கட்டமைப்பு